CELEX: 62016TN0168
Language: da
Date: 2016-04-18 00:00:00
Title: Sag T-168/16: Sag anlagt den 18. april 2016 — Grizzly Tools mod Kommissionen

25.7.2016   
            
            
               DA
            
            
               Den Europæiske Unions Tidende
            
            
               C 270/45
            
         Sag anlagt den 18. april 2016 — Grizzly Tools mod Kommissionen
   (Sag T-168/16)
   (2016/C 270/52)
   Processprog: tysk
   
      Parter
   
   
      Sagsøger: Grizzly Tools GmbH & Co. KG (Großostheim, Tyskland) (ved advokat H. Fischer)
   
      Sagsøgt: Europa-Kommissionen
   
      Sagsøgerens påstande
   
   
               —
            
            
               Europa-Kommissionens gennemførelsesafgørelse (EU) 2016/175 af 8. februar 2016 om en foranstaltning, der er truffet af Spanien i henhold til Europa-Parlamentets og Rådets direktiv 2006/42/EF for at forbyde markedsføringen af en type højtryksrenser (EUT 2016, L 33, s. 12) annulleres.
            
         
               —
            
            
               Kommissionen tilpligtes at betale sagens omkostninger.
            
         
      Søgsmålsgrunde og væsentligste argumenter
   
   Til støtte for søgsmålet har sagsøgeren anført to anbringender.
   
               1.
            
            
               Første anbringende vedrørende tilsidesættelse af væsentlige formforskrifter
               Sagsøgeren har gjort gældende, at den anfægtede afgørelse tilsidesætter begrundelseskravet efter artikel 296, stk. 2, TEUF, idet betragtningerne er selvmodsigende og uklare.
               Derudover tilsidesætter den anfægtede afgørelse princippet om, at Kommissionen skal fastlægge de faktiske omstændigheder korrekt. I fjerde betragtning har Kommissionen fejlagtigt hævdet, at sagsøgeren i EF-overensstemmelseserklæringen har henvist til standard EN 60335-2-67:2009, hvilket er forkert.
            
         
               2.
            
            
               Andet anbringende vedrørende tilsidesættelse af artikel 11 i direktiv 2006/42/EF (1)
               
            
         I denne forbindelse gøres det gældende, at Kommissionen med urette anså den foranstaltning, der blev truffet af Spanien for at forbyde markedsføringen, for at være berettiget.
   De spanske myndigheder og Kommissionen klassificerede nemlig højtryksrenseren som et apparat med dobbelt anvendelsesformål, som ikke kun kan anvendes som bærbart apparat, men også som håndholdt apparat. De fandt derfor en højere beskyttelsesstandard nødvendig, selv om højtryksrenseren i overensstemmelse med dens bestemmelse ikke er et håndholdt apparat og dens anvendelse som højtryksrenser som håndholdt apparat ikke udgør en forkert anvendelse, der med rimelighed kan forudses, i den betydning, hvori dette udtryk er anvendt i artikel 11, stk. 1, i direktiv 2006/42/EF.
   
      (1)  Europa-Parlamentets og Rådets direktiv 2006/42/EF af 17.5.2006 om maskiner og om ændring af direktiv 95/16/EF (EUT 2006, L 157, s. 24).